CELEX: 32013D0811
Language: sk
Date: 2013-12-17 00:00:00
Title: 2013/811/EÚ: Rozhodnutie Rady zo 17. decembra 2013 , ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy, a ktorým sa zrušuje rozhodnutie 2011/444/EÚ

31.12.2013   
            
            
               SK
            
            
               Úradný vestník Európskej únie
            
            
               L 355/91
            
         ROZHODNUTIE RADY
   zo 17. decembra 2013,
   ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy, a ktorým sa zrušuje rozhodnutie 2011/444/EÚ
   (2013/811/EÚ)
   RADA EURÓPSKEJ ÚNIE,
   so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie ustanovené nariadením Rady (EHS, Euratom, ESUO) č. 259/68 (1), a najmä na článok 2 služobného poriadku a článok 6 podmienok zamestnávania,
   keďže:
   
               (1)
            
            
               Podľa článku 240 ods. 2 prvého pododseku Zmluvy o fungovaní Európskej únie Generálny sekretariát Rady riadi generálny tajomník.
            
         
               (2)
            
            
               Vzhľadom na to, že sa nariadením Európskeho parlamentu a Rady (EÚ, Euratom) č. 1023/2013 (2) vytvorila nová funkčná skupina AST/SC, je potrebné prijať nové rozhodnutie, ktorým sa pre Generálny sekretariát Rady určí menovací orgán a orgán oprávnený uzatvárať pracovné zmluvy, a súčasne by sa malo zrušiť rozhodnutie Rady 2011/444/EÚ (3),
            
         PRIJALA TOTO ROZHODNUTIE:
   Článok 1
   Pokiaľ ide o Generálny sekretariát Rady, právomoci, ktoré sa v Služobnom poriadku úradníkov Európskej únie (ďalej len „služobný poriadok“) udeľujú menovaciemu orgánu a v podmienkach zamestnávania ostatných zamestnancov Európskej únie (ďalej len „podmienky zamestnávania“) orgánu oprávnenému uzatvárať pracovné zmluvy, vykonáva:
   
               a)
            
            
               Rada, pokiaľ ide o generálneho tajomníka;
            
         
               b)
            
            
               Rada na návrh generálneho tajomníka, pokiaľ ide o uplatňovanie článkov 1a, 30, 34, 41, 49, 50 a 51 služobného poriadku na generálnych riaditeľov;
            
         
               c)
            
            
               v ostatných prípadoch generálny tajomník.
            
         Generálny tajomník je oprávnený úplne alebo sčasti delegovať na generálneho riaditeľa administratívy svoje právomoci, pokiaľ ide o uplatňovanie podmienok zamestnávania a uplatňovanie služobného poriadku na úradníkov patriacich do funkčných skupín AST a AST/SC s výnimkou menovacích právomocí, ukončenia služobného pomeru úradníkov a prijímania ostatných zamestnancov.
   Článok 2
   Rozhodnutie Rady 2011/444/EÚ sa týmto zrušuje.
   Článok 3
   Toto rozhodnutie nadobúda účinnosť 1. januára 2014.
   
      V Bruseli 17. decembra 2013
      
         
            Za Radu
         
         
            predseda
         
         L. LINKEVIČIUS
      
   
   
      (1)  Nariadenie Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. ES L 56, 4.3.1968, s. 1).
   
      (2)  Nariadenie Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a podmienky zamestnávania ostatných zamestnancov Európskej únie (Ú. v. EÚ L 287, 29.10.2013, s. 15).
   
      (3)  Rozhodnutie Rady 2011/444/EÚ z 12. júla 2011, ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy a ktorým sa zrušuje rozhodnutie 2006/491/ES, Euratom (Ú. v. EÚ L 191, 22.7.2011, s. 21).